google/wiki40b huggingface dataset:
Rio Grande City (Texas)

Rio Grande City er administrativt sete i Starr County i Texas. 
I 1926 fikk stedet status som by (city) etter en folkeavstemning. Byen ble gjeldsatt under den store depresjonen og velgerne angret seg i en ny avstemning i mai 1933. Men i 1993 fikk Rio Grande City på nytt bystatus. Ifølge 2010 års folkeavstemning hadde Rio Grande City 13 834 innbyggere.
Solsjøbygda

Solsjøbygda er ei bygd i Orkdal kommune i Trøndelag. 
Den har et gårdsbruk som er i drift, og det er 15 fastboende (per januar 2011). I tillegg er det en del hyttebebyggelse i området. Bygda ligger øst i Orkdal kommune, cirka fire kilometer øst for grenda Monset. Solsjøbygda tilhører poststedet Svorkmo.
1. FC Köln

Kvinnefotball

1. FC Köln tok over FFC Brauweiler Pulheim den 1. juli 2009. I sin første sesong som kvinnelag, endte 1. FC Köln på tredjeplass i den nest øverste divisjonen.
Av lagets store spillere kan Sonia Fuss nevnes.Tidligere store spillere inkluderer landslagskeeper Silke Rottenberg.
Se egen artikkel: 1. FC Köln Frauen.
Jørgen Nordeng

Team Joddski

I januar 2010 stilte Nordeng og makkeren Håvard «Jan Steigen» Jenssen opp som korledere i TV 2-produksjonen Det store korslaget. Koret som er satt sammen av medlemmer fra Bodø og distriktet rundt kaller seg Team Joddski. Noen av medlemmene i koret har fartstid fra bodøband som Manna, Iskald og Trouble Circus.
Disse er med i Team Joddski: Maria Tøsse, Sonja Akermo, Hanne Gravrok, Renate Bergheim, Ingrid Haukland, Ann-Kristin Bjørby, Frida Børli Solaker, England Brooks-Ellingsen, Bente Sørgård, Randi Helene Sørø, Ole Kristian Bodøgaard, Jørgen Pettersen, Kay-Steinar Egerdahl, Kristian Krokslett, Svenn Kåre "Sjarken" Kristiansen, Jon Hveding, Bjørn Jervås, Ståle Abelsen, Simon Larsen og Arvid Nilsen.
Team Joddski måtte ta til takke med bronsemedalje da de ble slått ut av konkurransen i semifinalen av Team Bjarne og vinneren Team Åge.
Wang Jingwei

Bakgrunn

Han kom fra Guangdong, men hans slektshjemstavn i Kina var Shaoxing i provinsen Zhejiang.
I 1901 tog Wang sin første eksamen (xiucai) i det keiserlige eksamensvesen, men søkte siden om å få et statlig stipendium for å studere i Japan. Wang fikk et stipendium for studier ved den skole som senere ble kjent som Hoseiuniversitetet, og i 1904 begav Wang og hans venn Hu Han-min seg til Tokyo for å påbegynne sine studier.

Revolusjonær

I Tokyo kom de snart i kontakt med Sun Yat-sens revolujonære bevegelse, hvis mål var å styrte Qing-dynastiet, og Wang gikk med i Suns parti allerede i 1905.
Wang ble en nær medarbeider til Sun Yat-sen, og planla flere attentat mot ledende mandsjuiske statsmenn.
I 1910 gjennomførte han og en gruppe andre revolusjonærer et mislykket bombeangrep mot prinsregenten Zaifeng. Dåden gjorde Wang umiddelbart kjent i hele Kina og myndighetene våget ikke å gi Wang dødsstraff, men dømte ham i stedet til livsvarig fengsel. Da Xinhairevolusjonen utbrøt følgende år fikk Wang friheten tilbake og kunne da fortsette sitt arbeid i Suns parti Tongmenghui.
Wang var opprinnelig et medlem av venstrefløyen i Kuomintang, men siden han var veldig anti-kommunistisk, vendte politikken hans seg mer mot høyresiden senere i karrieren.

Alliert med Japan

Han er i dag best kjent for sin uenighet med generalissimo Chiang Kaishek, og for å ha dannet en japansk-støtta samarbeidsregjering i Nanjing, kjent som Wang Jingweis regjering.
På grunn av sin rolle i den andre kinesisk-japanske krig, har han blitt stemplet som en hanjian, en som forråder han-kineserne. I Kina kan hans navn også brukes som et ord for en forræder, slik som Quisling i Europa. Wang døde i 1944 i Nagoya.
Ignaz Moscheles

Liv og virke

Moscheles var elev av Friedrich Dionys Weber ved konservatoriet i Praha, og studerte senere komposisjon hos Johann Georg Albrechtsberger (1736–1809) og Antonio Salieri (1750–1825) i Wien. Han var en venn av Ludwig van Beethoven, som han idoliserte. Etter at han giftet seg med Charlotte Emden i 1825, bodde og arbeidet han i London fram til 1846.
I 1846 ble Moscheles headhuntet av sin venn Felix Mendelssohn Bartholdy til stillingen som leder av klaverklassen ved konservatoriet i Leipzig. I sin levetid ble Moscheles regnet som en av Europas fremste klavervirtuoser, som pedagog var han kjent for sin nidkjærhet.
Pål H. Christiansen

Bakgrunn

Christiansen vokste opp på Frøen i Oslo. Han gikk barnetrinnet på Vinderen skole og ungdomstrinnet på Ris skole. Deretter gikk han på Oslo handelsgymnasium fra 1973 til 1977. Fra 1978 studerte han jus på Universitetet i Oslo, men fullførte ikke de avsluttende eksamener.

Virke

Christiansen tok Forfatterstudiet i Bø i Telemark i 1985. Han debuterte som forfatter i 1989 med romanen Harry var ikke ved sine fulle fem, og har siden gitt ut i alt fem romaner og elleve barnebøker. I 2001 ble han tildelt Tiden-prisen for sitt forfatterskap og den poetiske kjærlighetsromanen Humle & Honning. I 2002 fikk romanen Drømmer om storhet stor oppmerksomhet i media og blant a-ha fans verden over på grunn av hovedpersonens forkjærlighet for popgruppen og særlig gitarist og låtskriver Paul Waaktaar-Savoy. Christiansen er medlem av Den Norske Forfatterforening fra 1996 
Ved siden av sin forfattergjerning virker han som skribent og frilansmedarbeider i bransjeavisen Dagligvarehandelen, der han fra 1993-2004 skrev flere hundre petiter i spalten Hermans Hjørne, som var en nærkjøpmanns sukk før kjedemakten tok helt over. Kjøpmann Herman og butikken Hermans Hjørne opptrer også i romanen Drømmer om storhet.
Christiansen var redaktør for bilaget Butikk i Praxis fra 1999-2005. Han er også innehaver av Forlaget Fabula.
Wonton

Wonton (Wan Tan eller Huntun, kantonesisk: wɐn4tɐn1, pinyin: húntun 馄饨) er en deig av risnudler, formet som en pakke. Inne i deigen er det et fyll som for det meste består av svinekjøtt.
Tilberedelsen avsluttes med dampkoking i små kurver. Det er vanlig å servere wonton i en suppe, kalt wontonsuppe.
Det hender også at wontonpakkene bakes i varm olje. I europeiske varianter av denne kinesiske retten serveres de da ofte med sursøt saus.

Legende

Det fortelles følgende legende om rettens tilberedelse:
Herskeren Hun Dun (på kantonesisk Won Ton) fikk en dag besøk av Sørhavets herre Shu og av Nordhavets herre Hu. Begge hadde planer om å styrte Hun Dun, og hadde pønsket ut en plan. De trådte for hans trone og sa : «Alle mennesker har syv kroppsåpninger, for å se, høre, spise og puste, men den store Hun Dun har ikke en eneste åpning. Derfor vil vi gi ham noen.» Så boret de en ny åpning i ham hver dag, og på den syvende dag døde han. Da ble verden kastet ut i kaos. Dette kaoset symboliseres av suppen.
Baptisterium

Baptisterium (av gresk språk baptisterion, egentlig «svømmebasseng»), dåpskapell, var i antikken og middelalderen en bygning med dåpsbasseng hvor dåpen foregikk. Disse var som regel viet Johannes Døperen og oftest runde eller åttekantede og dekket med kuppeltak. I midten fantes en cisterne eller et basseng med vann hvor den nakne dåpskandidaten ble nedsenket tre ganger.
Det eldste kjente baptisteriet, fra rundt 230, ble funnet under utgravninger i Dura-Europos ved Eufrat. Dette dåpsstedet var svært lite, noe i overkant av et moderne badekar i utforming, og følgelig beregnet på dåp ved nedsenkning på ryggen.
Da barnedåpen var blitt vanlig, ble cisternen erstattet av en døpefont. I Italia bygde en lenge baptisterier, og det finnes også en mengde baptisterier i Roma, Firenze, Pisa, Ravenna, Parma og flere andre steder.
Konstantin Tsjernenko

Bakgrunn

Konstantin Tsjernenko kom fra en arbeiderfamilie i Sibir. Faren var gruvearbeider, og moren arbeidet i jordbruket. 
Han ble medlem av Komsomol i 1926 og kommunistpartiet i 1931.

Kommunistisk politiker

Etter en rask tjeneste som grensevakt ble han karrierepolitiker i forskjellige regioner. Det begynte med partiverv i Krasnojarsk. I 1948 flyttet han til SSR Moldavia der han kom til å arbeide under den daværende moldaviske sovjetrepublikkens generalsekretær og senere sovjetlederen Leonid Brezjnev.
I1960 ble han hentet til Moskva. I 1971 ble han medlem av Sentralkomiteen og i 1978 ble han fullt medlem av Politbyrået.
Han var av mange ansett til å være den utkårede til Leonid Bresjnevs etterfølge, men han ble forbigått av Jurij Andropov i valget på generalsekretær da Bresjnev døde i 1982. Grunnen til dette var at det fantes en del kritiske røster til Tsjernenko både i KGB og den røde hær. Derfor falt valget på Andropov, som også var leder av KGB.

Generalsekretær for det sovjetiske kommunistiske parti

Da Andropov døde etter kun 16 måneder, falt valget på Tsjernenko, selv om det var en del bekymring grunnet hans dårlige helse.
Under Tsjernenkos styre falt Sovjetunionen tilbake til den harde linjen som Bresjnev hadde ført. Den kalde krigen ble enda kaldere, samtidig som han forhandlet frem en handelsavtale med Folkerepublikken Kina. Hans dårlige helse gjorde at han var nærmest ute av stand til å styre landet, men han fikk stanset de voldsomme personutskiftingene i partiet. Korrupsjonsbekjempelsen som Andropov hadde igangsatt, ble også stoppet. Tsjernenko var opptatt av oppslutning blant befolkningen og han investerte derfor mye i forbruksvarer, offentlige tjenester og jordbruk. Under hans styre fikk dissidentene det tøffere.
Tsjernenko døde den 10. mars 1985 og ble begravd i Kreml. Rett etter hans død ble hans private safe åpnet av etterfølgeren Gorbatsjov. I safen ble det funnet noen få personlige papirer og en masse penger. Enda flere penger ble funnet i skrivebordet hans.
Katedralen i Goa

Katedralen i Goa (portugisisk Catedral da Sé) er en katedral i Gamle Goa i den indiske delstaten Goa. Katedralen er viet til Katarina av Alexandria.
Afonso de Albuquerques erobring av Goa fra muslimene den 25. november 1510 skjedde på Katarinas festdag, og det ble derfor bestemt at byens domkirke skulle dediseres henne. Byggingen startet i 1562, og i 1640 ble katedralen vigslet.
Katedralen i Goa er 76 meter lang og 55 meter bred. Fasaden er 35 meter høy. Katedralen er dermed en av Asias største kirker.
Katedralen i Goa ligger like ved Bom Jesus-basilikaen, og er sammen med Goas andre kirker og klostre en del av Verdensarven.
4. divisjon fotball for menn 1990

Avdeling E

Kilde: Sportsboken 90/91, side 250, ISBN 8090773048

Avdeling G

Kilde: Sportsboken 90/91, side 250, ISBN 8090773048
Reiten & Co

Reiten & Co er et ledende norsk private equity-selskap basert i Oslo. Selskapet er fokusert på investeringer i Norden. Selskapet ble grunnlagt i 1992 av Narve Reiten. Fra 1992 til 1996 fungerte selskapet som rådgiver innen oppkjøp og fusjoner, mens det fra 1996 ble et egne oppkjøpsfond etablert. Siden oppstarten har selskapet drevet sju oppkjøpsfond med over 3.5 milliarder kroner i total innskutt kapital. Investeringene er gjort i en rekke sektorer inkludert IT, olje- og offshoretjenester, næringsmidler, telekom, varehandel, transport og outsourcing.
Reiten & Co er et partnerskap bestående av fem partnere: Narve Reiten, Bård Brath Ingerø, John Morten Bjerkan, Terje Bakken, og Morten Viksøy.
Bøverbru

Stedet

Tettstedet vokste fram rundt Bøverbru stasjon på Skreiabanen fra 1902. Samme år ble Bøverbru tatt i bruk som postadresse. Betegnelsen «Bøfr-Broen» på ei bru over elva Bøvra finnes i dokumenter fra 1700-tallet.
I første del av 1900-tallet var steinbrudd og kalkbrenning viktig næringsvirksomhet i Bøverbru-området. Microbryggeriet Bøverbrew, Toten Kjøtt AS, Sangnes Trevare og Corinor (kjøkken-/baderomsinnredning) er i dag tettstedets største produksjonsbedrifter. 
Da Gjøvikbanen og riksvei 4 ikke går gjennom Bøverbru, i motsetning til kommunens andre tettsteder, ligger stedet litt avsides til. Dette preget ble forsterka da persontrafikken på Skreiabanen ble nedlagt i 1963, sjøl om godstrafikken ble opprettholdt til i 1987. 
Bøverbru barneskole åpna i 1962, som erstatning for Nyhagen og Rud skoler. På Rud hadde det vært fast skole sia 1844. Rud skole er i dag en av Mjøsmuseets avdelinger.
Kalsium

Historie

Kalsium var kjent så tidlig som i første århundre da romerne fremstilte kalk i form av kalsiumoksid. Det ble isolert og identifisert som grunnstoff av den britiske kjemikeren Humphry Davy i 1808 ved at han utførte elektrolyse på en blanding av kalk og kvikksølvoksid.
Navnet kommer fra det latinske ordet calx som betyr kalkstein.

Egenskaper

Kalsium er et reaktivt sølvgrått jordalkalimetall som er hardere enn bly, men som allikevel kan skjæres i med kniv. I kontakt med luft dannes det raskt et gråhvitt sjikt av kalsiumoksid på overflaten. Det reagerer med vann og danner kalsiumhydroksid og hydrogen i prosessen, men reaksjonen er ikke kraftig nok til at den utvikler noe særlig varme. Kalsium brenner med en sterk rød flamme. Som finfordelt pulver kan kalsium selvantenne.

Isotoper

Naturlig forekommende kalsium består av 6 isotoper, hvorav 5 er stabile: ⁴⁰Ca (96,941 %), ⁴²Ca (0,647 %), ⁴³Ca (0,135 %), ⁴⁴Ca (2,086 %)  og ⁴⁶Ca (0,004 %), og én er ustabil (og dermed radioaktiv): ⁴⁸Ca (0,187 %) med halveringstid 5,39 × 10¹⁹ år. I tillegg finnes 18 kunstig fremstilte ustabile isotoper hvorav de mest stabile er ⁴¹Ca med halveringstid 1,021 × 10⁵ år, ⁴⁵Ca med halveringstid 162,61 døgn og ⁴⁷Ca med halveringstid 4,536 døgn. De resterende isotopene har alle halveringstider kortere enn 10 minutter, og de fleste kortere enn 10 sekunder.
CAS-nummer: 7440-70-2

Forekomst

Kalsium forekommer i naturen i kalk. Det er det 5. mest vanlige grunnstoffet på jorden – målt etter masse. Kalsium opptrer ikke i ren form naturlig, men finnes i kjemiske forbindelser, for eksempel som kalsiumkarbonat i mange bergarter og mineraler som kalkstein og marmor.

Anvendelse

Kalsium i ren metallisk form har få eller ingen kommersielle bruksområder. Kalsium i form av kalk brukes i produksjon av sement og mørtel. Kalk brukes også til å redusere surheten i vann. I levende organismer er kalsium et viktig stoff for tenner og skjelett. En viktig kalsiumkilde for mennesker er melkeprodukter.
Norsk Folkemuseums dansegruppe

Norsk Folkemuseums dansegruppe er en folkedansgruppe spesielt for barn og unge. Gruppen ble stiftet 1953 av Signe Kjellberg og er tilknyttet Norsk Folkemuseum i Oslo. Repertoaret omfatter primært norske folkedanser og bygdedanser. Gruppen opptrer regelmessig på Norsk Folkemuseum, og har turnert i en rekke land i Europa, samt Japan og USA.
Yale (bil)

Historie

Yale  1904 var en touring. Utstyrt med et tonneau kunne den grunnleggende modell ha plass til 5 passasjerer og ble solgt for 1 500 dollar Bilens motor var en horisontalt montert vannkjølt flat 2-sylindret , midt-montert motor som produserte 16 Hk. Den drev hjulene via en 2-trinns girkasse. Bilen veide 816 Kg 
En modell med en 30 Hk motor kostet 2 500 dollar.. En 12 Hk Yale touring ble også solgt i 1904 for 1 700 dollar. Den ble annonsert nasjonalt i Dun's Review  som «den enkleste, sikreste og mest økonomiske touring car laget i Amerika».
Dio Mudara

Bakgrunn

De fire musikkprodusentene møtte hverandre på høyskole og startet Dio Mudara i 2018. Siden da har de bidratt i flere produksjoner i Norge og internasjonalt. De har gjort seg spesielt bemerket i Polen sammen med artisten Malik Montana, hvor musikken har streamet over hundrevis av millioner ganger på ulike platformer.
Katsuyuki Saito

Karriere

Katsuyuki Saito startet sin profesjonelle karriere i Vegalta Sendai i 1997.
AES Huntington Beach kraftverk

AES Huntington Beach kraftverk er et kombinert oljekraftverk og gasskraftverk i Los Angeles County i delstaten California i USA. Det har en installert produksjonskapasitet på 986 MW, fordelt på to turbiner. Dette er delstatens åttende største fossile kraftverk målt etter installert produksjonseffekt.
Operatørselskap er AES Huntington Beach LLC. Anlegget ble påbegynt omkring 1955 og stod ferdig i 1961. Brenselkilden er naturgass og olje.
Rike blir rikere og fattige blir fattigere

«Rike blir rikere og fattige blir fattigere» er et slagord og aforisme som noen ganger utløses med variasjoner i ordlyden, når man diskuterer økonomisk ulikhet. Den mest vanlige bruken er som et sammendrag av en sosialistisk kritikk av det frie markedet (kapitalismen), samt den uunngåelige oppfattelsen man får av Karl Marx, loven om økende fattigdom.
Khirullah Said Wali Khairkhwa

Khirullah Said Wali Khairkhwa er en av USAs fanger i Guantanamobukten fangeleir, pr. april 2010. Han var guvernør i Herat (1999–2001) i Afghanistan. Han har ikke status som krigsfange, og har heller ikke vært gjenstand for rettsmøter for å avgjøre om han bør ha slik status.

Tribunal

Foran et militært dommerpanel (combatant status review tribunal) har han møtt opp, noe han ikke var pliktig (til å gjøre).

Omtale i media

At han er en av ti fanger som skal overføres til «maximum security-fengsel» i Standish i Michigan, er blitt hevdet av kilder tilknyttet fagtidsskriftet Corrections One, pr. august 2009.
Freiaparken

Freiaparken er en park i Oslo som ble anlagt i 1920-årene. Den ble laget ut ifra Freias grunnlegger Johan Throne Holsts filosofi om at omgivelsene på en arbeidsplass betyr mye for trivselen, og at man i tilslutning til fabrikk- og kontorbygningene burde ha områder for rekreasjon og hvile. Parken er for Freias ansatte og er derfor lukket mot gatene. Men i forbindelse med konserter i Freiasalen, og Oslo Kulturnatt, er parken åpen for publikum.
Om sommeren er Freiaparken en oase av trær og blomster, og den inneholder mange skulpturer av kjente norske og europeiske kunstnere.
Freiaparken ble fredet av Riksantikvaren i 2015. Fredningen omfatter også spisesalen med utsmykning av Edvard Munch.
Reginald de Dunstanville, 1. jarl av Cornwall

Reginald de Dunstanville, 1. jarl av Cornwall (født ca. 1110 i Dunstanville i Normandie, død 1. juli 1175 i Chertsey, Surrey, England), sheriff av Devon, jarl av Cornwall, var en illegitim sønn av kong Henrik I av England og lady Sybilla Corbet. Også nevnt som Reginald FitzRoy.
Reginald hadde mottatt jarldømmet Cornwell av kong Stefan av England, men etter at han hadde alliert seg med Stefans utfordrer til tronen, kong Henriks datter keiserinne Maud (Matilda), som var hans halvsøster, ble han fratatt sine titler og landsområder. En gang rundt 1173 fikk han bevilget et charter til hans frie bugesses av Triueru, og han adresserte sine møter ved Truro til «Alle menn, både korniske og engelske», noe som antyder at det eksisterte en fortsatt differensiering mellom folkegruppene.
Samferdsel i Kristiansand

Kristiansand er et viktig knutepunkt for transport og kommunikasjon.

Jernbane

Jernbanestasjonen i Kristiansand ble åpnet i 1895 som start-/endestasjon for Setesdalsbanen. Fra 1938 har Kristiansand hatt jernbaneforbindelse med Oslo og fra 1943 med Stavanger via Sørlandsbanen. 
Fra 1938 og frem til 1962 var Grovane stasjon knutepunkt mellom Sørlandsbanen og Setesdalsbanen. Setesdalsbanen var smalsporet.

Europaveier

Europavei 18 starter i Craigavon, Nord-Irland og gikk med ferje fra DFDS Seaways fra Newcastle i England (ferjeforbindelsen nedlagt i 2006). Europaveien går østover mot Lillesand, og ender i St. Petersburg, Russland.
Europavei 39 starter i Trondheim og er stamvei langs ytre Vestlandet,  kommer til Kristiansand fra Songdalen i vest, fortsetter til Hirtshals, Danmark med ferjer fra Color Line og ender i Ålborg, Danmark.

Ferjeforbindelse

Kristiansand havn har ferjeforbindelse til Hirtshals som trafikkeres av Color Line. Tidligere var det også forbindelse til Hanstholm i Danmark med Masterferries. Ferjeanløpet til Newcastle upon Tyne i Storbritannia og Göteborg i Sverige trafikkert av DFDS Seaways ble nedlagt høsten 2006.
Den strategiske beliggenheten ved Skagerrak gjorde at Kristiansand var en viktig havn allerede fra 1500-tallet da seilskip var enerådende. Norges første dampbåt, DS «Constitutionen» ble i 1827 satt inn på postruten mellom Oslo og Kristiansand. DS «Nedenæs» fra ADS ble satt i trafikk i den såkalte Kystruten på strekningen Oslo-Kristiansand på 1860-tallet. Havnen var også viktig for transatlantisk passasjertrafikk. Det finnes protokoller for emigranter over Kristiansand havn fra 1873 til 1930, i alt 78 160 personer. De første årene dominerte skip fra det svenske rederiet (Thingvalla) og britiske (Cunard), men allerede tidlig i 1914 ble de norskbygde DS «Kristianiafjord» (sjøsatt november 1913) tilhørende NAL satt inn i Amerika-farten.

Buss

De fleste tettbebygde strøk i Kristiansand samt Søgne og Vennesla har forbindelse med buss-systemet. Lokalruter finnes på Flekkerøy, Ytre Randesund, Søgne og Vennesla. Høsten 2013 ble «Sanntidsinformasjonssystemet» (SIS) innført, og erstattet det gamle sanntidssystemet fra 2003, som for så vidt aldri ble tatt i bruk.

Rutebilstasjonen

Busser til og fra Kristiansand som forbinder byen med distriktene i Agder samt ekspressbusser i retning Oslo og Stavanger har en felles terminal på rutebilstasjonen.

Lufthavn

Kristiansand lufthavn, Kjevik ligger 16 kilometer nordøst for sentrum. Kristiansand lufthavn anløpes idag av SAS (Oslo), Widerøe (Bergen, Stavanger, København, Trondheim, Florø, Kristiansund), Norwegian (Oslo), Wizzair (Gdańsk), Czech Airlines (Praha) og KLM  (Amsterdam), i tillegg til anløp av charterfly. Flyplassen er betjent med flybuss fra Kristiansand sentrum via Universitetet, og Arendal, via Grimstad og Lillesand, i tillegg til ordinær rutebuss.
Verdensserien i bordtennis 2019

Verdensserien i bordtennis 2019 blir organisert av ITTF og begynner 17. januar i Budapest og avsluttes i desember med World Finals.
9. juni

Navnedag

Kolbein, Kolbjørn.
Opphavet til navnedagen er Columba av Iona, en irsk klostergrunnlegger og skribent, en av Irlands nasjonalhelgener. Han døde 9. juni 597, og denne dagen sto avmerket med en laks på den norske primstaven, for dagen ble i norsk folketradisjon kalt Kolbjørn med laksen. Kolbjørn er en fornorskning av helgenens navn.
Peder Ristvedt

«Gjøa»

Under ferden gjennom nordvestpassasjen reiste Amundsen og Ristvedt i 1904 ut med hundespann for å bestemme posisjonen til den magnetiske nordpol. På veien knuste Amundsen deres eneste  lomme-kronometer. Kronometeret var en forutsetning for å kunne gjennomføre de magnetiske observasjonene. Ristvedt reiste alene med hundene tilbake til «Gjøa» og tilbakela en distanse på 100km på 24 timer uten stopp.  Ombord i «Gjøa» hentet han et nytt kronometer og gjorde samme hastighet på tilbaketuren. Dette var en stor bragd tatt i betraktning utrustningen og den treningen Ristvedt hadde med hunder. 26. april 1904 nådde Amundsen og Ristvedt den posisjonen James Clark Ross tidligere hadde fastslått at polpunktet lå på, og tre uker senere fant de den nye posisjonen. Dermed ble de de første som beviste at de magnetiske poler flytter på seg.

Til minne om Ristvedt

I Kongsberg finnes Peder Ristvedts vei, som fikk sitt navn i 1977.

Annet

Ristvedt ble utnevnt til Ridder av første klasse av St. Olavs Orden i 1906 for sin sjømannsdåd ved å ha slukket en farlig brann ombord på «Gjøa».
MS «Røyksund»

M/S «Røyksund» er et lasteskip bygget i 1979 for Dampskibsselskabet Veritas, Haugesund.